Diari Oficial de la Generalitat Valenciana


Sumari del DOGV 5396, del 27-11-2006 (2006/12110)

Compte de liquidació definitiva de la Unitat d'Execució 44-UE-R, delimitada per la carretera l'Alcora, carrer 125 i carrer de la Figuera.
-----------------------------------------------------------------------------------------------------------------------------------------

### Dades del document

Número de DOGV
:   5396

Data del DOGV
:   27-11-2006

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2006/12405


Organisme emissor
:   Ajuntament de Castelló de la Plana

Tipus de document
:   Anunci

Compte de liquidació definitiva de la Unitat d'Execució 44-UE-R, delimitada per la carretera l'Alcora, carrer 125 i carrer de la Figuera. [2006/12528]  
La Junta de Govern Local de l'Excm. Ajuntament de Castelló de la Plana, en sessió duta a terme en data 22 de setembre de 2006, va adoptar l'acord següent:  
.En data 31 de maig de 2001 l'Ajuntament Ple va acordar aprovar el programa d'actuació integrada de la unitat d'execució 44-UE-R delimitada per la carretera de l'Alcora, carrer 125 i carrer de la Figuera i adjudicar la seua execució a la mercantil CALVIGA S.A.  
El 14 de desembre de 2001 la Comissió de Govern va aprovar el projecte de reparcel·lació dels terrenys de l'esmentada unitat d'execució (propietari únic), en què figura un compte de liquidació provisional amb un total de càrregues previstes de 916.844 euros.  
En data 22 de desembre de 2004 es van rebre amb caràcter definitiu les obres d'urbanització de la unitat d'execució 44-UE-R i en data 26 de maig de 2005 l'Ajuntament Ple va acordar tornar a CALVIGA SA la quantitat de 46.493,09 euros depositats per a respondre de l'execució del programa.  
En data 23 de novembre de 2005 la mercantil CALVIGA S.A. va presentar el compte de liquidació definitiva del projecte de reparcel·lació de la unitat d'execució 44-UE-R amb un total de càrregues de 916.844 euros, i el va exposar al públic als efectes previstos en la llei, en el periòdic El Mundo de 21 de desembre de 2005, Butlletí Oficial de la Província de 31 de desembre de 2005 i Diari Oficial de la Generalitat de 13 de gener de 2006, i no consta en l'expedient cap reclamació.  
El 22 de maig de 2006 el Servei Municipal de Recaptació emet un informe de què es desprén que la mercantil CALVIGA S.A. no té pendent de pagament cap deute de naturalesa tributària.  
No consta en l'expedient recurs o acte pendent que supose la modificació del compte presentat, la qual cosa s'ajusta als conceptes que es van preveure com a càrregues en el programa d'actuació aprovat, per la qual cosa s'escau aprovar el compte de liquidació definitiva presentada.  
L'article 128 i 129 del Reglament de gestió urbanística estableixen que la liquidació definitiva de la reparcel·lació tindrà lloc quan concloga la urbanització de la unitat reparcel·lable i, en tot cas, abans que transcórreguen cinc anys des de l'acord d'aprovació de la reparcel·lació i la seua tramitació serà la mateixa que la del projecte de reparcel·lació, la qual s'ha complit en aquest cas.  
Per tot això, vistos els preceptes mencionats i l'informe de l'arquitecte municipal cap de l'Agència de Desenvolupament Urbanístic i de l'assessora jurídica de Planejament i Gestió, s'acorda:  
1. Aprovar el compte de liquidació definitiva de la unitat d'execució 44-UE-R, delimitada per la carretera de l'Alcora, carrer 125 i carrer de la Figuera, per un import 916.844 euros.  
2. Traslladar aquest acord a les persones interessades, urbanitzador, Registre de la Propietat i Conselleria de Territori i Habitatge..  
Contra l'acte que es publica, que posa fi a la via administrativa, es pot interposar recurs potestatiu de reposició en el termini d'un mes davant de l'òrgan que l'ha dictat (art. 52 de la Llei 7/1985, de 2 d'abril, Reguladora de les Bases del Règim Local, modificada per les Lleis 11/1999 i 57/2003 i 107 i següents de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, modificats per Llei 4/1999) o, alternativament, recurs contenciosadministratiu davant del Jutjat del Contenciosadministratiu de Castelló dins del termini de dos mesos (arts. 52 de la Llei 7/1985, de 2 d'abril, Reguladora de les Bases de Règim Local, modificada per Lleis 11/1999 i 57/2003 i 8, 45 i 46 de la Llei 29/1998, de 13 de juliol, Reguladora de la Jurisdicció Contenciosaadministrativa, modificada per Llei Orgànica 19/2003 de 23 de desembre). En ambdós casos, el termini es computarà des de l'endemà del dia en què es publique en el Butlletí el present anunci.  
Castelló de la Plana, 4 d'octubre de 2006.. L'alcalde: Alberto Fabra Part.